**ОТЧЕТЕН ДОКЛАД ЗА ПЕРИОДА 2023г.**

**НЧ”Дружба-1870”, гр. Харманли**

Читалищната библиотека е посетена от 3253 читателя в детски и отдел за възрастни. Взетите книги са 5116 бр, а периодичните издания -36бр. В читалнята е имало 966 посетителя,а компютрите са използвани от 27 човека. Нови читатели - 87 за двата отдела, а общо презаписани - 352-ма. Има много дарени книги , от които са заведени до момента 9 протокола с 55 заглавия. Имаме дарение и от вестници ,които са от местен печат. Всички дарения се сортират и отиват по три направления-за нашата библиотека, за библиотеки по селата и за читатели, които си вземат от тях безвъзмездно. Новите заглавия, които са закупени са 52. Участвахме в конкурс на Министерството на културата за нови книги. Има проведени 7 мероприятия до сега с участието на 197 ученика и 56 възрастни. Всеки празник се отбелязва с материали от библиотеката във вид на изложба или публикация на страницата на читалищна библиотека в интернет. В дейността на библиотеката се включва освен работата с читателите, описването на нови и дарени книги, бракуване на стари и негодни за употреба книги и помощ от страна на библиотекарите в училищни задания на ученици,които често използват библиотеката като едно спокойно място за учене и писане. А през лятото се използват настолни игри като шах,карти,домино ,пъзели и др. В детският кът има играчки и книжки и за най-малките,които със своите майки също са чести наши посетители .

Организирани културни мероприятия:

Рок концерт, Приятелска среща на танцовите клубове"Дружба",Пролетни концерти, Ден на самодееца, Отбелязване световния ден на танца, Ден на Белоногата, Хоров фестивал"Хармония", Детски турнир по шах, Коледни концерти, Театрални представления

Участие на читалището в културни мероприятия в страната:

Театрален фестивал в Кортен, Театрален фестивал в Нова Загора, участие на Театралната трупа градовете - Гълъбово, Любимец и Ивайловград, в Европейски конкурс за детска песен "Златни искри" - Варна 2022 – Награда за авторска песен, Национален фолклорен фестивал „Веселие в Елена” , Национален фестивал „Златен извор” – Димитровград ,Националния конкурс за руска песен „Пусть всегда будет солнце” – Първо място, Записи на нови видеоклипове в националната муз. ТВ ”Фолклор ТВ”, "XV Празник на младите таланти" гр. Хасково , Панаир в с. Бисер, Празник на плодородиета в село Бисер, Празник на шарената черга, с. Брод, V Фолклорен фестивал”Свети пророк Илия”с. Поляново, Фолклорен фестивал „Перпера”, Кърджали, Национален танцов конкурс"България танцува" в гр. Димитровград, V Фестивал "Петко Стайнов" в гр. Казанлък, Втори фестивал за поп и рок музика в хорови аранжименти в град Свиленград, Национален фестивал на коледната и новогодишна песен – Хасково, „Фестивал на сусама” в с. Доситеево , „Кехлибарен грозд” в с. Лозен, НФФ”С песните на Кичка Савова” с. Сладун, Фестивал „Златна есен” , Симеоновград , ФФ”Песни край Марица” с. Доситеево .

Участие на читалището в културни мероприятия в чужбина:

Традиционен фестивал на водата, Кайнарджа, Турция и Хоров фестивал в Чанаккале, Турция